	Tantárgy neve: Restaurálás elmélet
	Kreditértéke: 4
Összkredit: 28

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”12: 100% elmélet (kredit%)

	A tanóra
 típusa: előadás és óraszáma: 2. szemeszter: 12; 4., 5. és 6. szemeszter: 24; 
7. és 8. szemeszter: 16; 9. szemeszter: 24 
nyelve: magyar
Az adott ismeret átadásában alkalmazandó további módok, jellemzők
 (ha vannak): 

	A számonkérés módja (koll. / gyj. / egyéb
): kollokvium
 Az ismeretellenőrzésben alkalmazandó további (sajátos) módok
 (ha vannak): 
A restaurálási dokumentáció ellenőrzése

	A tantárgy tantervi helye (hányadik félév): 2.,4.,5.,6.,7.,8.,9. félév

	Előtanulmányi feltételek (ha vannak): a tantárgy félévei egymásra épülnek


	Tantárgy-leírás: az elsajátítandó ismeretanyag tömör, ugyanakkor informáló leírása

	A restaurálás elmélet tantárgy a műtárgyak fertőtlenítése, tisztítása, formára igazítása, szilárdítása, alátámasztása, ragasztása, kiegészítése módszereinek, eljárásainak oktatását foglalja magába. Ez kiegészül a különböző kezelőszerek egymásra és a műtárgyak anyagaira való hatásának, tulajdonságaik módosulásának megismerésével, valamint modellkísérletek tervezésének és végrehajtásának módjával. Mindezen ismeretek kreatív alkalmazásával magas színvonalon végezhető el a különböző anyagú tárgyak konzerválása-restaurálása. Cél az ok-okozati összefüggések meglátásának és az ezen alapuló tudatos és a korszerű etikai elvek figyelembe vételével történő tervezésnek a gyakorlása, fejlesztése.
2. szemeszter:
szilikát: A régészeti és néprajzi kerámia tárgyak restaurálásának elméleti alapjai. Az ásatásból előkerült kerámiatárgyak felvételi módjai, a helyszíni tisztítás lehetőségei, anyagai, módszerei. Régészeti kerámiatárgyak tisztítási, konzerválási, ragasztási, kiegészítési és retusálási módszerei.
4. szemeszter:
fém: A fémtárgyak restaurálásának elméleti alapjai. Különböző alapanyagú (vas, réz, ón stb.) és fémbevonattal ellátott, régészeti, néprajzi, ipartörténeti tömeganyag mechanikus, elektrokémiai és vegyszeres tisztításának, valamint konzerválásának és restaurálásának elmélete. A tisztításhoz, korrózió eltávolításhoz használt anyagok hatásmechanizmusa. A hiányok pótlásainak és kiegészítéseinek anyagai és módszerei (galvanoplasztika, műanyagok).

5. szemeszter: 
fa: A fatárgyak restaurálásának elméleti alapjai. A restaurálás szükségessége és mértékének megállapítása a restaurálás etikai elvek figyelembe vételével. Fatárgyak fertőtlenítésének, tisztításának célja, lehetőségei, anyagai és módszerei.  A régészeti faleletek konzerválásának sajátosságai, a kezelés főbb lépései. Felválások rögzítése, hiányok kiegészítése és felületkezelés.
papír: A papír különböző okokra visszavezethető károsodásainak felismerése, azonosítása. Papírtárgyak fertőtlenítése, mechanikai és nedves tisztításának, valamint oldószeres kezelésének célja, módszerei, veszélyei. A fixálás módszerei. A papír kémiai és fizikai stabilizálása, javítása és kiegészítése. A restaurálás tervezésének szempontjai, etikai elvek. Tömeges kezelések célja, módszerei és lehetőségei.
6. szemeszter: 
bőr: néprajzi és történeti bőrtárgyak fertőtlenítése, tisztítása, lágyítása, a mechanikai sérülések javítása (varrás, ragasztás, alátámasztás), hiányok kiegészítése, régészeti bőrök kezelése az ásatáson és konzerválásuk 
textil: A textilrestaurálás elméleti alapjai egyszerűbb technikával készült textíliák esetén. A tisztítás és a varrókonzerválás különböző módszerei, felhasznált anyagai. A régészeti textilek leletmentésekor alkalmazott eljárások. A restaurálás során felmerülő etikai problémák és megoldási lehetőségeik. A textilek korszerű kiállítási, szállítási és raktározási módjai. 

7. szemeszter: az adott specializációk szerinti restaurálás elmélet
szilikát: A régészeti üvegtárgyak restaurálásának elméleti alapjai. Az ásatásból előkerült üvegtárgyak felvételi módjai, a helyszíni tisztítás lehetőségei, anyagai, módszerei. Régészeti üvegtárgyak tisztítási, konzerválási, ragasztási, kiegészítési és retusálási módszerei. 
fém-ötvös: Az arany, ezüst, ón, ólom tárgyak, fémbevonattal ellátott, berakásokkal díszített fém műtárgyak mechanikus, elektrokémiai és vegyszeres tisztításának, valamint konzerválásának és restaurálásának elmélete. A tisztításhoz, korrózió eltávolításhoz használt anyagok hatásmechanizmusa. A hiányok pótlásainak és kiegészítéseinek anyagai és további módszerei.
fa-bútor: A régészeti, néprajzi és iparművészeti fatárgyak restaurálás/konzerválási módszereinek a kémiai és biológiai ismeretekre épülő elméleti alapjai, a víz hatása a fára, ragasztás, fertőtlenítés, faanyagok szilárdítása, bevonatok-lakkok típusai, alkotói; felvált felületek rögzítése.
papír-bőr/textil-bőr: Aranyozott, festett, fémdíszítéssel ellátott bőrök; szőrme viseletek; bőrrel borított dobozok, tokok, bútorok; nyersbőrből és pergamenből készített tárgyak restaurálási módszerei. A vörös bomlástól károsodott bőr kémiai és fizikai stabilizálása.

8. szemeszter: az adott specializációk szerinti restaurálás elmélet
szilikát: A néprajzi és iparművészeti üvegtárgyak restaurálásának elméleti alapjai, tisztítási, konzerválási, ragasztási, kiegészítési és retusálási módszerei. 

fa-bútor: Vízzel telítődött fák konzerválási–restaurálási szempontból felvetődő problematikája, valamint ezek összetett megoldási lehetőségei. Festett, aranyozott fatárgyak konzerválási, restaurálási problémái és megoldási lehetőségei (tisztítás, felváló festékréteg és aranyozás megkötése).
papír-bőr: Fémek szerepe a papírtárgyak lebomlási folyamataiban, a nedves tisztítás, kémiai stabilizálás, fehérítés lehetőségei és etikai szempontjai különböző típusú papírok és tárgyak esetében. A retusálás etikai szempontjai és módszerei. Nagyméretű tárgyak fizikai stabilizálása. Mázolt papírok, kromolitográfia, 

fizikai és fotokémiai másolatok, transzparens papírok károsodásai és restaurálása.

Masétárgyak jellemző károsodásai és restaurálási problémái, lehetőségei.

textil-bőr: Festett textilek és egyéb anyagokkal kombinált textil alapú műtárgyak restaurálási problémái, valamint azok megoldási lehetőségei. Esettanulmányok iparművészeti és néprajzi műtárgyak restaurálásáról. 

fém-ötvös: A réz- és vastárgyak, valamint modern ötvözetekből készült, festett felületű, zománccal díszített fém műtárgyak mechanikus, elektrokémiai és vegyszeres tisztításának, valamint konzerválásának, kloridmentesítésének és restaurálásának elmélete. A használt anyagok hatásmechanizmusa. A hiányok pótlásainak és kiegészítéseinek anyagai és további módszerei.

9. szemeszter: az adott specializációk szerinti restaurálás elmélet
szilikát: A porcelán és mázas kerámiatárgyak restaurálásának elméleti alapjai, tisztítási, konzerválási, ragasztási, kiegészítési és retusálási módszerei.

papír-bőr: Háromdimenziós illetve rétegelt néprajzi és történeti papírtárgyak restaurálási problémái

Kombinált papírtárgyak (fémmel, fával, textillel, bőrrel) restaurálási problémái 
Lakkozott, viaszolt és luxuspapírok, valamint aranyozott, prégelt, stancolt papírtárgyak restaurálási problémái. Fotótechnikák felismerése és a fotórestaurálás alapjai.
textil-bőr: Viseletek, térformák, régészeti textilek restaurálásának sajátosságai, valamint kezelésük főbb lépései. Speciális tároló eszközök alkalmazásának okai és lehetőségei. Esettanulmányok.
fém-ötvös: A szabadtéren elhelyezett fémtárgyak restaurálásának elmélete. A használt anyagok hatásmechanizmusa. A hiányok pótlásainak és kiegészítéseinek anyagai és további módszerei.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	J. M. Cronyn (ford. T. Balázsy Ágnes): Régészeti leletek konzerválásának alapjai, Magyar Nemzeti Múzeum, 1996.

T. Balázsy Ágnes: Műtárgyak szerves anyagainak felépítése és lebomlása, 1990, 

M. Kite, R. Thomson (Ed.): Conservation of leather and related materials. Butterworth-Heinemann, Oxford, 2006, 340.

Gerhard Banik, Irene Brückle: Paper and water, A guide for conservators, Elsevier Ltd., 2011, 543.
Grette Poulsson, T.: Retouching of Art on Paper, Archetype Publications Ltd, 2010, 127.
Reilly, J.M.: Care and identification of 19th- Century Photographic Prints, Eastmen Kodak Company, USA, 2001, 116.
Kurt Wehlte: A festészet nyersanyagai és technikái, Balassi Kiadó, Budapest, 

Susan Buys, Victoria Oakley: Conservation and restoration of ceramics. Butterworth Heinemann, Printed and bound in Great Britain, 1993.
Morgós András: Régészeti faanyagok konzerválása In: Az erdő és a fa néprajza. Sopron 2007, 317-417.
Morgós András: Régészeti vizes faanyagok jellemzői, száradás alatti károsodása, tárolása és konzerválása, In. Műtárgyvédelmi szöveggyűjtemény. Museologica Carpathica, Miskolc, 2001, 221-225.
Timár-Balázsy Ágnes emlékkönyv, Pulszky Társaság-Magyar Múzeumi Egyesület, Bp. 2004. 

Á. T. Balázsy, D. Eastop.: Chemical Principles of Textile Conservation, Butterworth Heinemann,  Oxford 1998.
Várfalvi Andrea: Szempontok textilek restaurálásának megtervezéséhez, MKE jegyzet (kézirat) 2017.

Terry Drayman-Weisser (szerk.): Gilded Metals, History, Technology and Conservation. Archetype Publications Ltd. 2000.

David A. Scott: Copper and Bronze in Art: Corrosion, Colorants, Conservation. Getty Publications, 2002.

David A. Scott, Gerhard Eggert: Iron and Steel in Art: Corrosion, Colorants, Conservation. Archetype Publications Ltd. 2009.

Az alábbi szakfolyóiratok a témakörökhöz kapcsolódó cikkei:

Műtárgyvédelem, 

ISIS, Erdélyi Magyar Restaurátor Füzetek,

Studies in Conservation, 

Journal of the American Institute for Conservation,
PaperConservation, 
Restaurator
ICOM-CC nemzetközi konferencia kötetei

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása

Széleskörű ismeretekkel bír a műtárgyak anyagainak fizikai tulajdonságairól, károsodásaik okairól és megjelenési formáiról. Specializált ismeretekkel rendelkezik a restaurálásban alkalmazott eljárásokról, anyagokról, kezelőszerekről. Behatóan ismeri a restaurálásban alkalmazott természettudományi ismeretekre épülő szakmai tervezés és megvalósítás módszereit. Magas szinten ismeri a restaurálásra, műtárgyvédelemre vonatkozó etikai szabályokat.

b) képességei

Képes a képzés során megszerzett restaurátori ismeretekből, mint eszköztárból megfelelő módon választani és ennek segítségével önállóan vagy szükség szerint más szakemberekkel együttműködve szakszerű restaurálási tervet készíteni. Képes idegen nyelvű szakirodalom feldolgozására. Képes a társterületek szakembereivel való párbeszédre és közös munkára, mindenkor a műtárgy érdekeit tartva szem előtt. 

c) attitűd

Aktívan keresi az új ismereteket, módszereket, kreatív megvalósítási lehetőségeket. Kiforrott kritikai érzékkel viszonyul a műtárgyak restaurálásának problémáihoz, a szakterületének megfelelő korszerű eljárásokhoz. A restaurálással kapcsolatos új ismereteket, a társterületek által alkalmazott megoldásokat és lehetőségeket figyelemmel kíséri, tudását folyamatosan korszerűsíti. Aktívan keresi az együttműködést más szakterületek szereplőivel.

d) autonómia, felelősség

Kialakított szakmai véleményét döntési helyzetekben képes önállóan képviselni. Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más, így természettudományos szakemberek bevonását kezdeményeznie. 
Féléves tematika rövid ismertetése:
A tantárgy célja megismertetni a hallgatókat a textil és bőr alapú tárgyak restaurálásának elméleti alapjaival. A kurzus során tárgyalt főbb témakörök:

Az anyag-, és készítéstechnikai vizsgálatok, valamint a történeti kutatások szerepe a restaurálási terv elkészítésében 

A textil és bőrtárgyak fertőtlenítésének, valamint tisztításának lehetőségei és korlátai, felhasznált anyagai és eszközei 

A deformált textil és bőr újraformázásának lehetőségei 

A zsírozóanyagok hatása a bőrtárgyakra

A textilek varrókonzerválása, a bőrök szakadásainak ragasztása, hiányainak kiegészítése, a különböző alátámasztó anyagok és ragasztók tulajdonságai 

A régészeti textilek leletmentésének és a régészeti bőrök konzerválásának főbb lépései

A restauráláshoz szükséges kísérleti eljárások

A restaurálás során felmerülő etikai problémák és azok megoldásai

A restaurálási dokumentáció elkészítésének szempontjai


	Tantárgy felelőse (név, beosztás, tud. fokozat): Dr habil Bóna István DLA egyetemi Docens

	Tantárgy oktatásába bevont oktató(k) es elérhetősége(ik): Várhegyi Zsuzsanna varhegyi.zsuzsanna@mke.hu, Várfalvi Andrea varfalvi.andrea@mke.hu

	A tantárgy tanításának időpontja/helyszíne: 

Az oktatás tömbösített órák keretében zajlik.
MNMKK MNM ORRK, 1087 Bp. Könyves K. krt. 40.

	Tantárgykódja: RMN-REGE04-23-C

	Felelős tanszéke: Restaurátor Tanszék

	Képzési idő szemeszterekben: 7 szemeszter

	Tanórák száma összesen: 140 tanóra

	Tanulmányi követelmények: Az órák látogatása, a kötelező szakirodalom feldolgozása

	Oktatási módszerek: frontális előadás vetített vázlattal, szemléltető anyagok használata, kutatómunka – szakirodalom feldolgozása

	Javasolt tanulási módszerek: Jegyzetelés, részvétel az előadásokon, konzultáció, ajánlott szakirodalom olvasása; könyvtárlátogatás.

	A hallgató egyéni munkával megoldandó feladatainak száma: 

	Felhasználható fontosabb technikai és egyéb segédeszközök: laptop, projektor, nyomtatott szakirodalom, szemléltető anyagok

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és választhatóan felvevő  hallgatóval együtt): korlátlan/korlátozott: 12 fő




















